Maja BOŠKOVIĆ-STULU, Zagreb 


POSLOVICE U ZAGREBAČKOM „VJESNIKU" 


Općenito je prošireno mišljenje - provjereno i u razgovorima s mojim znancima - da 
su u novinama poslovice krajnje rijetka pojava. 

Iskustvo koje sam stekla izrezujući poslovice iz „Vjesnika" i nekih drugih zagrebač¬ 
kih novina, gotovo da je suprotno tome. U stručnoj je literaturi već primijećena pri¬ 
sutnost poslovica u masovnim medijima u novinama općenito, a posebice još u re¬ 
klami i političkoj karikaturi. Rasprave Luthija, Miedera Herlesa Rohricha 1 2 3 i druge 
ovdje nespomenute sadrže dragocjena opažanja o svemu tome, s kojima se moja 
iskustva dijelom podudaraju, dok su dijelom moja iskustva o poslovicama u zagre¬ 
bačkim novinama donekle specifična 

Ovdje su obuhvaćene poslovice i uzrečice iz naslova i nekih krupnih podnaslova čla¬ 
naka u „Vjesniku" iz razdoblja od ljeta 1974. do ljeta 1978. (uz povremena kratka i 
za naše potrebe zanemariva propuštanja). 3 Iz ostalih dnevnih i tjednih novina,odakle 
sam također izrezivala poslovice, navodim ovdje neke samo posve iznimno, jer su ka¬ 
rakteristično povezane s primjerima iz „Vjesnika". 

Poznato je da značenje poslovice ne mora biti na pouzdan i jednoznačan način sa¬ 
držano u samom njezinu tekstu, nego se ono bitno određuje i situacijom u kojoj se 
poslovica upotrebljava, njezinim kontekstom. Situacija može dati poticaj i sponta¬ 
nom variranju oblika izricanja poslovice, a i mijenjanju njezinih realija 

Istraživaču je vrlo teško pratiti te pojave izravno u usmenom priopćavanju zbog 
fluidnosti govora i nepredvidivosti trenutka kada će se upotrijebiti poslovica. Zna se, 
u drugu ruku, da su poslovice već od davnine trajno prisutne i u pisanoj literaturi i da 
pripadaju onim vrstama gdje su granice pisanoga i usmenoga prilično neodređene. 
Moglo bi se zato pomisliti da u novinama, gdje je kontekst na radost istraživača vid¬ 
ljivo sačuvan, pisani oblik poslovice ne predstavlja neku nova specifičnu pojavu. Ipak 
nije tako. 

Poslovica i uzrečica u novinama postavlja se u namjerno distanciran odnos prema 
svome tradicijskom, folklornom uzorku. Ona ga varira, modificira, mijenja mu realije i 
značenja, s pretpostavkom da čitatelj pozna uzorak i da svjesno percipira ove ne- 
spontane adaptacije, ovo odstupanje od normalnog oblika poslovice, da ima razumi¬ 
jevanja za drugu egzistenciju poslovice, popraćenu modernim konotacijama 


1) Ovaj članak sa sitnim razlikama objavljen Ja na engleskom jeziku u zborniku Folklore on Ttoo Contlnents:Essays ln Ho- 
nor ol Unda Dšgh, Bloomlngton 1980. 

2) Max Lilthl, Das Sprlclmort ln dar Zeltung, u knjizi Istog autora: Volksllteratur und Hochlltemtur, Bern und Mllnchen. 
Francke Verlag, 1970, str. 22-25, 

VVolfgang Mieder, Verwendungsmtiglichkeiten und Funktlonsiverte des Sprlclmortes ln der Wochenzeltung (Unlersu- 
hung der „ Zelt° iiir das Jahr 1971), „Muttersprache" 83, 1973, 2, str. 89-119. 

Isti, Sprichvvčrter Im modemen Sprachgebrauch „Muttersprache” 85 1976, 2 str 65-88 
Helmut Herles, Sprlclmort und MBrchenmotlv ln der Werbung, »Zeltschritt tur Vo'lkskunde" 62, 1966.l,str 67-80. 
Lutz RShrlch, Dle Blldwelt von Sprlclmort und Redensart ln der Sprache der polltlschen Karikatur, u zborniku: Kontakte 
und Grenzen. Festschrlft fUr Oerhard Hellfurth zum 60. Geburtstag, Gottlngen, Otto Schvvartz % Co, 1969, str. 175-207. 

3) Zanemariva su stoga. Jer brojčani navodi u ovom članku nemaju pretenziju da budu znanstvena statistika, nego žele Je¬ 
dino naznačiti odnose. 

Već je rečeno da su za ovaj prikaz izabrane samo one poslovice i uzrečice koje su 
sadržane u naslovima članaka. Učinjeno je to ne samo iz praktičkih razloga (tj. zbog 
toga što bi broj poslovica iz tekstova novinskih članaka bio neobuhvatno velik), ne¬ 
go i stoga što poslovice u naslovima imaju osobito istaknutu važnost. Naslovi novin¬ 
skih članaka, i onda kad se ne služe poslovicom, vole iskazivati neku mudru ili katka¬ 
da „mudru" ideju, neko iskustvo, pouku, kritiku u uopćenoj formi. A ako im pritom 
pritekne u pomoć pregnantno iskazana i već otprije formulirana mudra misao s au¬ 
toritetom staroga iskustva, zgusnutog u čitatelju poznatu formulu, te ako ta misao 
pritom objašnjava i ističe glavnu ideju iz teksta, onda se susrećemo s upotrebom 
poslovice iii uzrečice u naslovu novinskog članka Često se događa da se u naslovu 
na djelotvoran i dopadljiv način varira ista poslovica koju sadrži i osnovni tekst član¬ 
ka. Štoviše, poslovica će biti prenesena iz teksta u naslov katkada čak i onda, ako 
joj ideja nije osobito bitna za cijeli članak, upravo zbog efektnosti poslovice u naslo¬ 
vu. 

Mislim na poslovice koje su potvrđene u usmenom optjecaju bez obzira na to kakvo 
im je podrijetlo. Među primjerima bit će mjestimice i takvih koji su poznati kao izreke 
istaknutih ličnosti, bit će i reklamnih slogana - oboje u slučaju ako su preuzeti i u 
usmeni repertoar; no dominirat će tradicijske usmene poslovice. 

Poslovice u novinama dijelom su općepoznate, pa već i banalne, a dijelom potječu iz 
seoskih sredina kojih je govor još do nedavno bio protkan obiljem starih poslovica 
Neki novinari koji se tim poslovicama služe potječu i sami iz seoske sredine, pa pre¬ 
nose u novine njezine izričaje, a neki su gradska djeca koja namjerno preuzimaju 
poslovice od drugih radi koketiranja s „narodskim" stilom. Događa se da se upravo 
takve „narodske" poslovice s osobitom sklonošću preuzimaju zatim u novinama iz 
teksta u tekst, pa se tako pridružuju onima koje su se već prije bile otrčale u svaki¬ 
dašnjoj upotrebi izvan novina 


Repertoar poslovica i uzrečica u zagrebačkim novinama, kako će se vidjeti, obilat je 
i raznolik; primjeri se češće odlikuju i uspjelom eufonijom. Karakteristični su i proce¬ 
si transformacije kojima se poslovice podvrgavaju u novinskim naslovima 

Transformacije su višestrane. Modificira se u novinama oblik poslovice i uzrečice, 
osobito njezina sintaksa Poslovica se katkada sugerira tek aluzijom svedenom sa¬ 
mo na jednu jedinu riječ, ali se ona eliptično sažima Katkada se, naprotiv, poslovica 
proširuje u skladu s novim kontekstom. Katkada se mijenja red riječi radi zvučnoga 
efekta ili zbog slabo zapamćena originalnog teksta. Mijenjaju se realije u poslovici i 
time stvaraju nove metafore. Metafore se katkada vraćaju na izvorna doslovna zna¬ 
čenja riječi, lišena metaforičnosti. Stare tradicijske realije iz poslovica zamjenjuju se 
pojmovima iz suvremenoga društveno-političkog rječnika Mijenjaju se osnovna zna¬ 
čenja upotrijebljenih poslovica, katkada zbog namjerne igre, a katkada iz neznanja 

Naši primjeri bit će izloženi prema kriteriju kojemu je u središtu proces modifikacije 
usmenih poslovica u novinske. Indirektno će se pritom moći razabrati repertoar po¬ 
slovica u novinama a i njihove funkcije, koje su povezane s tipom i temom novin¬ 
skog članka. 

Mogućnosti modifikacije poslovica i njihovo raznoliko variranje iskazuje se osobito 
vidljivo u slučajevima kad se ista poslovica upotrebljava ponovljeno u više primjera 

Na tri poslovice naišla sam u naslovima čak po osam puta 

Normalni oblik našega prvog primjera glasi: Vuk dlaku mijenja, ali ćudi nikada. U 
svin osam primjera taj se oblik podrazumijeva kao poznat i ne citira se nigdje do- 
siovce. U jednom se naslovu navodi eliptično: Vuk dlaku mijenja... (23.8.74), aludira¬ 
jući na los nacrt nekog ugovora U drugom je primjeru oblik također eliptičan, ali i 
dopunjen priložnom oznakom, nonšalantno, ležerno, kao ispričavajući se zbog od¬ 
već poznate poslovice: Vuk, dakako, samo dlaku mijenjat (12.8.75). Riječ je o neredi¬ 
ma na nogometnim igralištima U slijedećem je primjeru poslovici izmijenjeno znače¬ 
nje: Vuk dlaku mijenja, ćud ponekad (11.6.77), a govori se o novim institucijama, koje 
ponavljaju pogreške stare administracije. U naslovu Kad vozač dlaku mijenja 
(1.10.77') misli se na vozača automobila, koji se, kad je pijan, pretvara u vuka. Pritom 
su objekti metafore višestruko izmijenjeni: vozač je zamijenio vuka a dlaka ovdje 
označuje ćud; lišena negacije, ćud se tu pokazala promjenljivom, pa je time i smisao 
poslovice postao drugi. Sličan je postupak u naslovu Mecene mijenjaju dlaku 
(26.10.77), gdje je riječ o nekim velikim poduzećima koja su se odrekla stručnih 
školskih centara što su prije djelovali u njihovoj režiji. Objekt metafore izmijenjen je 
jednostavnim postupkom u dopisu iz Brazila, gdje je riječ o političkoj reformi koja to 
nije: Režim mijenja dlaku, ćud ostaje (3.7.78). Iz drugih novina: Vuk dlaku (ne) mije¬ 
nja („Vjesnik u srijedu", 2.10.74) - o presudi pripadnicima ilegalne grupe pristaša biv¬ 
šeg Informbiroa; Vuk u automobilu (iste novine, 10.9.75): prilikom ukidanja specijal¬ 
nih crvenih tablica na službenim automobilima upotrijebljena je u naslovu članka 
ova zgusnuta aluzija na poslovicu, a u tekstu je objašnjeno da tablice nisu postigle 
svrhu, jer da „mnogi korisnici službenih automobila mijenjaju boju registarskih tabli¬ 
ca, ali - ćudi nikada („ćud" se odnosi na upotrebljavanje službenih kola u privatne 
svrhe). 

Osam puta se ponavlja variranje uzrečice Baba šumom, deda drumom,koja označu¬ 
je nesporazum, situaciju kad svatko ide svojim putom, ne opažajući drugoga. Jedan 
šumom, drugi drumom (12.9.74): baba i djed nadomješteni su ovdje neodređenim 
zamjenicama, koje označuju nacrte dvaju zakona, međusobno neusklađenih. Igrači 
šumom, forum drumom (1.3.76): podjednaka promjena realija, a riječ je o nedostat¬ 
noj komunikaciji među šahistima i šahovskim forumima Drumom i šumom (29.4.76): 
o nacrtu jednog zakona i dvjema suprotnim tezama o tome kakav bi trebao biti. Ko¬ 
ze šumom, zakon drumom (13.10.77): redakcijski naslov uz dopis čitatelja, koji opo¬ 
minje da osim koza (kojih je držanje zakonski zabranjeno) postoje i mnoge druge 
štetočine što uništavaju kraške šume; naslov je stavljen radi efekta, bez prave smi- 
siovne vezo s člankom. Iz drugih novina: Kupci drumom, a trgovci šumom („Vjesnik u 
srijedu , 10.7.74): zamjenom realija aludira se na nepovoljno radno vrijeme u trgovi¬ 
nama Rezolucije drumom, stanogradnja šumom (iste novine, 9.4.75): o izgradnji sta¬ 
nova koja zaostaje za donesenim odlukama. Oči šumom, uši drumom (iste novine, 
28.5.75): dopis iz SSSR-a o izvoru buke u nekoj kući, koji je prema sl užb enom izvje¬ 
štaju uklonjen, a zapravo nije. Baba šumom - vojska drumom (iste novine, 15.1.77): u 
polemičkom članku citira se poznata uzrečica kao izraz međusobna nerazumijeva¬ 
nja; metafora nije, kao u prethodnim primjerima, namjerno prilagođena novoj situa¬ 
ciji, nego je doslovno citirana druga varijanta uzrečice. 

Osam puta ponovljena je i poslovica Tresla se brda, rodio se miš. U prvom naslovu, 
koji glasi Tresu se brda - krive su brane? (25.1.76), govori se o međunarodnoj konfe- 


4) Normalnim oblikom smatram varijantu koja Je u najčešćoj uporabi (Stoje naravno vrlo relativan kriterij, ali je upotrebljiv 
za aspekte poslovica kojima se bavi ovaj članak). Poslovice I uzrečice navodim dijelom prema vlastitom sjećanju, a dije¬ 
lom oslanjajući se na ove dvije kapitalne zbirke: 

Vuk Stefanovlć Karadžlć. Srpske narodne poslovice. Sabrana dala Vuka Karadžlća 9, priredio Miroslav Pantlć, Beograd, 
Prosveta, 1965; V. J, Škarpa, Hrvatske narodne poslovice, Šibenik, Hrvatska tiskara, 1909. 

renciji o potresima, a primijenjena je igra riječima svođenjem metafore na doslovno 
značenje. U drugom je naslovu naveden samo svršetak poslovice: ...rodio se mis 
(28.8.76), kao polemičan odgovor na članak iz drugih novina, gdje je naslov glasio 
Tresla se brda. Parafraza poslovice i njezino svođenje na paradoks upotrijebljeni su 
u naslovu Tresla se brda, a nema čak ni miša (17.2,76), gdje je riječ o tome kako se 
nisu provele odluke o reorganizaciji zdravstvene službe u gradu. Familijarno se alu¬ 
dira na poznatu poslovicu u naslovu Sve po onoj - tresla se brda... (29.8.77), gdje je 
riječ o nogometnoj utakmici, koja je donijela razočaranje. U naslovu dopisa iz Bonna 

Tresla se brda, rodilo se primirje (29.6.77) aludira se promjenom realija na spor i po¬ 
mirenje dvojice političara, Brandta i VVehnera Iz drugih novina: Tresla se brda... Gr 
Vjesnik u srijedu", 21.8.74) - o nekim za sada neostvarenim intencijama školske re¬ 
forme. Tresla se brda, rodio se novi dnevnik (iste novine, 9.10.74): o izmijenjenom 
terminu večernjih televizijskih novosti Tresla se brda ... i rodio se „ Gubec-Beg “ (iste 
novine, 19.3.75): o novoj domaćoj rock-operi. 

Poslovicu kojoj je normalni oblik poznat kao Bolje vrabac u ruci nego golub na grani 
registrirala sam u Vjesnikovim naslovima pet puta. U dopisu iz Italije (13.6.75), gdje 
je riječ o raspoloženju birača, poslovica je proširena atributom, koji joj pridaje suvre¬ 
meni politički smisao: Bolje vrabac u ruci nego (lijevi) golub na grani. Naslovom Je li 
bolji vrabac u ruci? najavljen je članak o norveškim biračima, koji će u nesigurnim 
vremenima glasati za ono što im se čini sigurnijim (10.9.77). U dopisu iz SR Njemač¬ 
ke (11.12.75) predstojeće se suodlučivanje radnika u velikim poduzećima komentira 
u naslovu slijedećom aluzijom na poslovicu: Vrabac, doduše, ali ipak u ruci. Eliptič¬ 
nom zgusnutom aluzijom Vrabac ili golub (7.4.77) najavljuje se u naslovu članak o 
mladim stručnjacima što odbijaju da prime posao u provinciji. Njihova odluka da 
ostanu u gradu, makar i bez namještanja, tretira se u tekstu članka kao „vrabac u ru¬ 
ci" - premda bi prema smislu poslovice bilo logičnije da se „vrapcem" smatra posao 
u provinciji. U posljednjem našem primjeru naslov glasi Vrabac u ruci privrede - kako 
do goluba? (24.6.78). Govori se o mogućnostima za nadvladavanje poteškoća u pri¬ 
vrednim poduzećima Slobodnom parafrazom, dodavanjem atributivnoga genitiva i 
obrtanjem ideje (jer je ovdje poželjan golub, a ne više vrabac) poslovica se distanci¬ 
rala od svoga uzorka i uklopila se u suvremeni kontekst. 

Kupiti mačka u vreći - znači kupiti nešto, ne znajući što se zapravo kupilo. Taje uzre¬ 
čica potvrđena, kao i prethodna, u pet naslova Zgusnutim naslovom Mačak u vreći 
(11.12.76, 30.5.77. i 5.6.78) kritiziraju se u tri članka: prodaja neispravnih artikala 
nepažljivo biranje privrednih funkcionera i glasanje za neke odluke bez dovoljne 
prethodne provjere njihova sadržaja Naslov (Ne) kupujte mačka u vreći (25.6.77) 
govori o lošim posljedicama lokalnog zatvaranja tržišta; pritom on varira gramatički 
oblik uzrečice i distancira se od njezina tradicijskog iskaza dodavanjem negacije u 
zagradi. Naslov Tko štiti „mačka u vreći“ (24.6.77) osuđuje podmetanje nevaljale ro¬ 
be kupcima, time što elipsom o zaštiti „mačka u vreći" aludira, naravno, na nesolid¬ 
nu prodaju, a ne na zaštitu kakvoga „mačka". 

Ostale poslovice i uzrečice evidentirane su među našim primjerima po triput, dvaput 
i jedanput. Zbog ograničena prostora moći će se samo neke od njih analizirati na 
dosadašnji način, a ostale će biti kratko navedene. 

Prema poslovici Poslije boja kopljem u trnje uveo je „Vjesnik" stalnu rubriku Perom u 
trnje. Izmijenjeno je gotovo sve: izostavljena je uvodna sintagma o boju, metafora o 
koplju zamijenjena je perom, trnje je dobilo novo metaforično značenje; dobiveno je 
time u cijelosti novo značenje: žurnalistička kritika loših društvenih pojava (18.7.74. i 
dr.). 


80 



Naslov članka u „Vjesniku" Kukolj od gosta (17.7.74), gdje je riječ o nekom neuljud- 
nom stranom turistu, aludira samo jednom riječju-metaforom na oslovicu U svakom 
žitu ima kukolja. 


U reklamnom sloganu Kreditne banke Štedite da biste mogli trošiti, navedenom na 
nekoliko jezika (20.8.74), prilagođena je modernim prilikama stara poslovica Štednja 
je prva dobit. 

Člančić o nekom američkom liječniku koji dokazuje da jutarnji gutljaj alkohola raspr- 
suje simptome noćnog mamurluka naslovljen je tradicionalnom poslovicom Klin se 
klinom izbija (1. i 2.9.74). Upotreba te stare poslovice, premda ona sama po sebi nije 
šaljiva, pridaje ovom člančiću humorističan ton. 

Prema poslovici Tko pjeva, zlo ne misli naslovljen je satirički feljton o preglasnoj noć¬ 
noj glazbi u turističkim mjestima ovako:7ko svira, zlo ne misli (24.5.75). Ista je poslo¬ 
vica i ovako adaptirana: Tko šuti (zlo) ne misli - u naslovu članka o radnicima koji se 
ustručavaju kritizirati loše pojave u svom radnom kolektivu (14. i 15.12.75). 

Uzrečica Grlom u jagode, koja označuje upuštanje u nešto bez pripreme i poznava¬ 
nja, izabrana je kao naslov nepovoljnoj kritici jedne pjesničke antologije (21. i 
22.9.75). Ista se uzrečica navodi i 27.3.76. u naslovu prikaza istoimene tv-serije. 

Poslovica - s podrijetlom u Evanđelju - Da ne zna ljevica što čini desnica (a misle se 
dobra djela) navodi se u naslovu i tekstu jednoga čitateljskog dopisa ovako: Ne zna 
ljevica što radi desnica (25.7.75). Neznanje je tu shvaćeno doslovno zbog zabora¬ 
vljena tradicijskog značenja poslovice. Čitatelj se, naime, tuži na dobivene proturječ¬ 
ne informacije o rezervacijarna mjesta u vlaku. 

Uzrečica Pojeo vuk magare, koja znači da nitko više ne haje za nešto što je bilo pa 
prošlo, navedena je u naslovu članka o cijenama što rastu usprkos službenoj odluci 
da se porast zaustavi. Kao što je to često i inače - seljačka je poslovica primijenjena 
na neseljačku temu, dok je distanca izražena lakom modifikacijom sintakse 
(18.10.75). Slično je ista uzrečica navedena u članku o nesmotrenoj kupnji nevaljalih 
artikala od inozemnih tvrtki (27.4.77). 


Poslovica Zrno do zrna pogača, kamen do kamena palača upotrijebljena je triput i 
svaki put je drugačije adaptirana. Članku o sajmu cvijeća naslov glasi: Kamen do ka¬ 
mena - cvijet (6.6.77). U reportaži o žetvi prijenosno je značenje vraćeno na doslov¬ 
no, uz modeme realije: Zrno do zrna - pune se silosi (6.7.77). O stanovnicima nekog 
malog mjesta, koji su vlastitim sredstvima sagradili potrebne komunalne objekte, 
govori članak Dinar po dinar, kamen po kamen - pothvat (10.7.77). 

Rafinirana igra oko metaforičnoga i doslovnog značenja uzrečice U tom grmu leži 
zec provedena je u članku o tzv. nedjeljnim lovcima, koji pucajući u divljač, često ra¬ 
njavaju ljude (23. i 24.11.75). Podnaslov članka pita hoće li lovci shvatiti „da u sva¬ 
kom grmu ne leži zec“, što je u isti mah i obična tvrdnja i aluzija na uzrečicu, koja se 
zatim navodi u tekstu članka: „Baš i u tom grmu leži zec...“ (tj. baš je o tom pitanju ri¬ 
ječ...). Ista se uzrečica varira na nekoliko načina u članku o pripremanju sportaša za 
olimpijske igre. Misleći na rizike pri izboru sportaša, naslov članka stilizira uzrečicu 
ovako: U kojem grmu koji zec?(21.4.76). 

Poslovica Tko sije vjetar, žanje buru adaptirana je u članku o uličnim borbama u Bej- 
rutu na taj način da je uloga sijača vjetra dodijeljena političarima, dok narod žanje 
buru (10.12.75). Ista se poslovica u drugačijoj adaptaciji susreće i 3.12.76. 

Evo još jedan primjer tipične seljačke poslovice u funkciji kritike suvremene birokra¬ 
cije: poslovica Na vuka povika, a lisica meso jede preobražena je u: Povika na činov- 

n/ka, a lisice jedu meso (22.2.76). Distanca i modernizacija ostvarene su promjenom 
objekta i promjenom sintakse, pri čemu je stvorena i nova asonanca 

Prema uzrečici Trbuhom za kruhom, što znači otisnuti se u svijet tražeći posao, stvo¬ 
rena je u novinskom naslovu nova: Bez trbuha do kruha (6.3.76). Igrom riječi, vraća¬ 
njem trbuha na izvorno značenje, i ujedno s novostvorenom rimom ovdje se uz notu 
gorčine govori o tome kako trudne žene ne mogu dobiti posla Promjenom objekta i 
promjenom smisla uzrečice dobiven je naslov uz sliku Kissingera pokraj trbušne ple¬ 
sačice Linde Dinsmore: Trbuhom za Kissingerom (12.1.66). 

Dim bez vatre? (10.3.76) i Ima dima I bez vatre (4.8.76) primjeri su poigravanja s po¬ 
slovicom Nema dima bez vatre. Prvi se naslov bavi nepotvrđenim glasinama o pri¬ 
premanju novoga vojnog puča u Grčkoj, a drugi govori o oblaku dima koji je stvoren 
topljenjem smole, pa nije, dakle, potjecao od vatre. 

Biti svakom loncu poklopac znači nametati se svakamo nepozvan. No u naslovu Ne 
može jedan čovjek biti poklopcem za svaki lonac (15.8.76) ovo je značenje zanema¬ 
reno i zamijenjeno drugim: prezaposlenošću iste osobe zbog mnogobrojnih dužno¬ 
sti. Je li novinar zaboravio osnovno značenje uzrečice, ili ga je namjerno izmijenio - 
nije osobito bitno. U oba je slučaja vidljiva nonšalantnost prema tradicionalnim zna¬ 
čenjima poslovica, kao što se i u ostalim primjerima ona iskazuje u odnosu prema 
realijama i prema formi. 

Poslovica Sve je dobro što se dobro svrši prilagođena je ovako -.Dobro je jer se - do¬ 
bro završilo (16.11.76) - ironizirajući vaterpoliste koji su pobijedili na utakmici, prem¬ 
da nisu baš dobro igrali. 

Posve je tradicionalno upotrijebljena poslovica Jedna lasta ne čini proljeća u članku 
o osamljenoj instituciji koja se jedina u šibenskom kraju brine za razvoj stočarstva 
(19.11.76). No pisac drugoga članka zadovoljio se aluzijom na tu poslovicu spome¬ 
nuvši jednostavno • lastu: Lasta Iz Novog Mesta (11.1276). Tu se pozdravlja inače 
neuobičajena odluka o zabrani prodaje nekog tipa automobila za koji nema rezerv¬ 
nih dijelova 

Poznata reklama za "bombone Bilo kuda, „KlkT svuda postala je ne samo poslovič¬ 
nom, nego već i predmetom adaptiranja u novinskom naslovu: Bilo kuda, Levak svu¬ 
da (2211.76). Riječ je o popularnom tv-spikeru. 

Slično tome stekao je i reklamni slogan Odlično je, od n Gavrllovlća u jel status popu¬ 
larne uzrečice, a tiče se proizvoda poznate tvornice suhomesnate robe. Uzet je kao 
naslov uz reportažu o toj tvornici i upotrijebljen pomalo sarkastično: konfrontiraju se 
blještava reklama i znatne ekonomske poteškoće u toj istoj tvornici (16.1.77). 

Suvremena uzrečica Okrenl ploču kazuje se osobi koja pripovijeda uvijek isto; pripa¬ 
da, naravno, „gramofonskoj" kulturi. Vraćena je svome izvornom značenju u naslovu 
članka o prečestom sviranju snimaka s istih ploča na radiju (22.11.76). 

U naslovu Mlaćenje prazne slame (24.11.76) nije riječ o pričanju koještarija - što je 
uobičajeno metaforično značenje te uzrečice - nego se, aludirajući na to značenje, 
razumijeva prava slama; govori se o tome kako se slama često spaljuje, a kada po¬ 
slije ustreba, uvozi se iz Madžarske. 

Podudaranje doslovnoga i prenesenog značenja uzrečice sadržano je u naslovu Sta¬ 
li mu na žulj (11.1.77). U povodu istupa protiv jednoga košarkaša, kome je bilo grubo 
zamiereno što je stekao žuli na ruci i zbog toga propustio nastup na utakmici - kritizi¬ 
ra se upletanje u privatan život športaš?. 

UeTiptiČnom citatu poslovice Vrč Ide na vodu dok... izostavljen je svršetak: se ne raz¬ 
bije (16.1.77). U tradicionalnoj se uporabi ta poslovica odnosi na one koji griješe ta- 

ko dugo dok napokon na nastradaju. No ovdje je njezin smisao simbolično nostalgi¬ 
čan: riječ je o propadanju starih obrta i, posebno, lončarstva. Sve ima svoj kraj, kao i 
vrč koji ide na vodu... (Ista je poslovica upotrijebljena i 1.7.78.) 

Već češće spominjano eliptično navođenje poslovice, kojim novinar iskazuje svoju 
nonšalantnu distancu od općepoznatih tradicijskih izričaja, pokazalo se i u ova dva 
primjera: U naslovu Dok trava naraste (5.4.77) preskočen je početak uzrečice: Čekaj 
magarce., (kn^ra se neredovito isplaćivanje naknada za bolovanje). Naslov Tko pod 
drugim... (12.7.77) citra se bez poslovičina nastavka: ...jamu kopa, sam u nju pada. 
(Riječ je o dvojici pijanaca, koji su, hoteći zapaliti susjedov automobi, zapalili sami 

S6D6.J 


Naslov Tko muti vodu u Maloj Mlaki (21.3.77) ne odnosi se na neke intrigante, kako 
bi se moglo očekivati, nego izravno na nedovoljnu zaštićenost vodocrpilišta qrad- 
skoga vodovoda. 

Isto se tako naslovom Prodaja magle (22.3.77) ne misli na podmetanje kakvih izmi¬ 
šljotina kao tobožnje istine, nego na stvarnu „prodaju magle“ - kad pojedini službeni- 
cj hidrometeorološkog zavoda daju informacije o prognozi vremena. Obadva znače¬ 
nja, i prijenosno i doslovno, sadržana su u naslovu Prodavanje magle (24.5.78): riječ 
je o storniranom avionskom letu tobože zbog magle, a zapravo zbog premalog broia 
putnika 

Nejasno djeluje naslov / zarade prema pokrivaču (19.11.76) svakome onome tko u 
riječi „pokrivač" ne prepozna aluziju na uzrečicu: Prostrijeti se koliko je dug pokrivač 
Misli se na to da poduzeća ne bi smjela trošiti na osobne dohotke više nego što im 
dopušta poslovni uspjeh. 

Podjednako će i eliptičan naslov 0 Muhamedu I brdu (2.6.77) ostati nejasnim onome 
tko ne pozna poslovicu Ako neće brdo Muhamedu, hoće Muhamed brdu. Čitateljici 
na radu u SR Njemačkoj poručuje autor članka neka članovi kluba jugoslavenskih 
radnika šalju „Vjesniku" dopise o svojoj djelatnosti, kad već nisu uspjeli dočekati da 
ih pohode predstavnici uredništva. 

Naslov Konac djelo ne krasi (9.6.77) izriče svoj nepovoljan sud o završnoj priredbi 
opernog festivala dodavanjem negacije poznatoj poslovici. Ista poslovica (bez nega¬ 
cije) poslužila je kao naslov karikaturi o posljednjem danu ljetovanja jedne obitelji; 
„slaveći" taj dan, oni naručuju od konobara komično male količine hrane, zbog svo¬ 
ga iscrpljenog budžeta (31.7.77). 

Poslovica Koga svrbi, taj se Ćeše također je postala motivom karikature (28.3.78): 
na slici se krava češe o zgradu s natpisom „Skladište mlijeka u prahu". Radi se o ne¬ 
prodanim zalihama domaćeg mlijeka u prahu, dok se ono istodobno uvozi. Ista je 
poslovica, na drugačiji način, bila navedena i 8.1.76. 

Dopis iz Njemačke o akcijama terorista ima kao naslov adaptaciju poznate poslovi¬ 
ce Tjerati vodu na tuđi mlin, kojoj su dodani atributi iz modernog političkog rječnika: 
Anarhistička voda na desničarski mlin (18.4.77). Ista je uzrečica upotrijebljena i U 
dva druga naslova (2.3.77. i 28.9.77). 

Uzrečica Zasvirati I za pas zadjenuti (22.11.76), koja znači da treba umjeti svaku 
stvar na vrijeme prekinuti, naslov je dopisa u kojemu se čitatelj tuži na prečesto po¬ 
navljanje istih tv-reklama. Ista je uzrečica modificirana i ima drukčije značenje u na¬ 
slovu U 23 sata svlralu za pojas (16.7.77), gdje se kritizira odluka vlasti u Dubrovniku 
da u 23 sata mora prestati svirka u javnim lokalima 

(121077); Manje riječi više vrijedi (12.10.77); Nova metla dobro mete (23.11.77); 
Od viška glava ne boli (22.12.77. i 3.6.78); Od sto glasa glasa čuti nije (uzrečica 
preuzeta iz poeme Ivana Mažuranića; 20.3.78); Kojemu se privoljeti carstvu? (uzreci- 
Prevesti koga žedna preko vode znači lukavo prevariti. Eliptičan naslov Kupci žedni 
preko vode (13.12.77) upotrijebljen je s tim značenjem: u članku se kritiziraju pogre¬ 
šne informacije o propisima, vezanima uz nabavu nekih automobilskih automata. 
Naprotiv, sažeti naslov Prevode ih žedne (29.9.77) odnosi se zaista na žeđ, govoreći 
o nedostacima vodovoda u Zrenjaninu. 

Uzrečicom / vuk sit i ovce na broju opisuje se situacija u kojoj je udovoljeno istodob¬ 
no dvjema suprotnim težnjama Naslov uz dopis jedne čitateljice, koja je prigovarala 
nekoj TV-emisiji o lovu, glasi ovako: / vuk sit i lovci na broju (17.10.77). Značenje 
uzrečice ostalo je isto, ali je izmijenjen subjekt, što zvuči efektno zbog zvukovnoga 
podudaranja obiju riječi (ovce, lovci). 

Slijede preostali primjeri iz naslova članaka u „Vjesniku", navedeni ovdje u normalnoj 
uobičajenoj formi poslovice i uzrečice, a ne onako kako ih je novinar adaptirao: 

Izvana giadac, a iznutra jadac (9.7.74); Kad se hoće, sve se može (10.7.74); Sve su 
mu lađe potonule (12.7.74); I najdražeg gosta za tri dana dosta (28.8.74); Na muci se 
poznaju junaci (2.10.74); Bolje spriječiti nego liječiti (4.6.75. i 18.9.76);-Kad se brat¬ 
ska srca slože, i olovo plivat može (6.6.75); Kome opanci, a kome obojci (23.10.75); 
Grom iz vedra neba (13.11.75); Koliko para, toliko muzike (18.1275); Biti na situ i re¬ 
šetu (2.9.76); Spala knjiga na dva slova (3.276); Brigo moja, prijeđi na drugoga 
(4 2 76 11 10 77. i 22.4.78); Podigla se kuka i motika (3.276); Praviti od buhe slona 

(9.2.76) ; Mi o ražnju, a zec u šumi (23.276. i 20.9.77); Zabiti glogov kolac (kojim se 
ubijaju vampiri), (6.3.76); Ući na mala vrata (6.3.76); Kakva sjetva, takva žetva 
(2.4.76. i 7.1.77); Svatko je svoje sreće kovač (4.4.76); Tjerali lisicu, a istjerali vuka 
(19.5.76. i 23.12.78); Sačuvati i ovce i novce (22.6.76); Psi laju, a karavana prolazi 

(27.7.76) ; Nužda zakon mijenja (15.8.76); Dolijevati ulje na vatru (17.8.76); Slažu se 
kao rogovi u vreći (24.9.76); Trla baba lan da joj prođe dan (5.10.76); Skuplja potkova 
od konja (6.11.76); Prodavati rog za svijeću (18.11.76); Naći se u nebranom grožđu 

(21.11.76) ; Uzvitlati oko čega prašinu (21.11.76); Jabuka ne pada daleko od stabla 

(22.11.76) ; Prevršiti mjeru (24.11.76); Po jutru se dan poznaje (3.1276); Okretati ka¬ 
put prema vjetru (6.12.76. i 24.1.78); Kakvo drvo takav klin, kakav otac takav sin 
(6 1276); Kititi se tuđim perjem (27.1276. i 18.3.78); Kad mačke nema doma, miši 
kolo vode (28.12.76); Tražiti dlaku u jajetu (27.1276); Pala mu sjekira u med (9.1.77); 
Razišli se kao rakova djeca (10.1.77); Biti između čekića i nakovnja (11.1.77. i 
18.3.78); Udariti namet na vilajet (uzrečica nastala prema stihu iz narodne pjesme; 5 
14.1.77); Dok je te/aca, bit će i novaca (ista struktura upotrijebljena je u inače različi¬ 
tom, modemom tekstu uzrečice; 24.1.77); Tko će ispraviti krivu Drinu! (30.1.77); Go¬ 
vorit/' nemuštim jezikom (tj. jezikom koji ljudi ne razumiju - prema tipu pripovijetke Aa 
Th 670; 29.1.77); Presoliti kašu (31.1.77); Lomiti oko čega koplja (31.1.77); Dijeliti ša¬ 
kom i kapom (10.2.77); Tražiti kruha nad pogačom (8.3.77); Mili bože, kud sam za- 
šo? (uzrečica nastala prema početnom stihu pjesme Petra Preradovića; 8.3.77); Sje¬ 
diti na ušima (5.4.77); Sjeći granu na kojoj se sjedi (7.4.77); Držite lopovaI (14.4.77); 
Uzmi, ago, koliko ti drago (govori kršćanski podanik turskom feudalcu; 14.4.77); Ni 
bajrami više nisu kao što su nekoć bili (početni stih muslimanske pjesme, koji je po¬ 
stao uzrečicom; 21.4.77); Tko štedi čavle, gubi ploče (29.4.77); Sit gladnu ne vjeruje 
(29.4.77); Ne laje kuja radi sela nego radi sebe (16.6.77.) Šutnja je zlato (6.7.77; uz 
to i slika - pošalica s tom poslovicom u naslovu, objavljena u „Vjesniku u srijedu" 
15.1.75); Podmetnuti kukavičje jaje (14.7.77); Svi putevi vode u Rim (18.7.77); Staviti 
kome soli na rep (30.7.77. i 8.5.78); Puno babica, kilavo dijete (11.10.77); Kap po kap 

ca nastala adaptacijom stiha iz narodne pjesme; 5 6 28.3.78); Kiselo je grožđe 
(3.6.78); Na vrbi svirala (5.6.78); 7o je luk i voda (2.7.78); Teče med i mlijeko (6.7.78); 
Biti kome trn u oku (7.7.78). 

Naše uvodno razmatranje i analizirani primjeri pokazali su, nadam se, dovoljno jasnp 
kako se novinari zagrebačkog „Vjesnika" distanciraju od tradicijskih uzoraka, a ipak 
tako rado i često posežu za poslovicama i uzrečicama Primjeri su zatim pokazali 
kako konteksti uz te citirane poslovice nisu obilježeni ni seljačkim sadržajima ni se¬ 
ljačkim načinom mišljenja, ali da same poslovice pripadaju ipak znatnim dijelom se¬ 
ljačkoj tradiciji s metaforama i realijama iz seljačkog života. Paralelno s njima naho- 
de se u „Vjesniku" također tradicijske poslovice, ali s pečatom gradske kulture, te 
napokon i neke koje nastaju u naše dane. Ovaj višeslojni repertoar, a osobito odnos 
prema poslovicama iz starije domaće tradicije, adekvatno očituju društvene i kultur¬ 
ne promjene posljednjih desetljeća u Jugoslaviji, uz obilježja prelaska društva iz pre- 
težnije agrarnoga u industrijsko. 

Teme novinskih članaka kojima pripadaju prikazane poslovice nisu bile u središtu 
pozornosti ovoga izlaganja, jer bi tako izabrano mjerilo bilo izvanjsko, tj. ne bi proi¬ 
zlazilo iz same građe. No uzajamni odnos poslovica i njihova konteksta iskazanog u 
tematici članka, ipak je veoma značajan za razumijevanje uporabe poslovica i uzre¬ 
čica u novinama. 

Ukupno 165 evidentiranih poslovica i uzrečica u „Vjesnikovim" naslovima (računaju¬ 
ći i njihova ponavljanja i variranja) raspoređeno je prema tematici članaka ovako: 
100 primjera u člancima koji se bave pojavama društvenog života i pritom ponajče- 
šće kritiziraju razne negativnosti (u privredi, u samoupravljačkoj praksi, u kulturnom 
životu, u zdravstvu, u brizi o komunalijama itd.); 24 primjera u dopisima o političkim 
zbivanjima u svijetu; 20 primjera u člancima o sportu (od kojih njih 5 kritizira pojave 
u sportskom životu); 11 primjera odnosi se na razne kuriozitete; na umjetničku kriti¬ 
ku i kritiku programa masovnih medija odnosi se 7 primjera; dva primjera pripadaju 
ilustriranim šalama, a jedan je reklama 

Zbog čega su upravo u člancima o društvenim pojavama i to ponajviše onda kada 
im se stavljaju zamjerke, poslovice tako neusporedivo učestale, proizlazi iz više raz¬ 
loga Jedan razlog, ali nikako ne najvažniji, jest u tome što su takvi članci u novina¬ 
ma česti. Drugi važniji razlog krije se u samim poslovicama. Premda poslovice ni u 
usmenoj tradicijskoj uporabi, a pogotovo u novinama svojim većim dijelom nisu 
onako izravno didaktične kako se obično pojednostavnjeno misli, one ipak služe kao 
pouka i pravilo. S jedne strane, autoritetom svoga kondenziranog staroga iskustva u 
vrednovanju životnih pojava daju one autoritarnost kritici sadržanoj u novinskom 
članku. S druge pak strane, po riječima Hermanna Bausingera poslovica je „parcijal¬ 
no važeće životno pravilo; u pojmu 'pravilo 1 sastaje se ono što jest i ono što bi treba¬ 
lo biti: pritom pravilo, opće uzevši, nije formulirano kao propis, nego kao komeni 
tar“. 7 Upravo ta svojstva poslovice: autoritet iskustva formulacija životnog pravila i 
sposobnost da bude kritički komentar pojavama - čine poslovicu, mutatis mutandis, 
privlačnom i za suvremenu uporabu u novinama posebice u člancima koji raspra¬ 
vljaju o normama ljudskog ponašanja Modema je dimenzija pritom u distanciranju 
od stare poslovice - što se ponajviše iskazuje u modifikacijama teksta i u utjecanju 
autoritetu poslovice s istodobnim lakim ironiziranjem tog postupka. 


5) Vuk Stefanović Karadi)ć, Srpske narodne plesme3, Beograd, Prosveta, 1954. (Pjesma br. 1. Starine Novak I knez Bo- 
gosav). 

6) Isto djelo 2, 1953. (Pjesma br. 45. Propast carsfva srpskoga) 

7) Hemnann Bausinger, Formen der Vo/tapoes/e'.'BerHrvErlch Schmidt Verlag, 1968, str. 98 

Proverbs in Zagreb newspaper „Vjesnik" 

(Summary) 

In the article the author analyzes sayings and proverbs used in the headlines of the 
Zagreb daily newspaper „Vjesnik" in the period 1974 -1978. The article demonstra- 
tes the way in which proverbs in the newspaper are intentionally dissociated from 
their traditional folklore pattem. The text ofa proverb varies, it is modified, the 
objects it refers to al well as its meanings are changed, on the assumption that the 
reader is acquainted with the pattem and is conscious of its adaptations. The form 
of the proverb, especially with regard to its syntax, is modified. The proverb is fre- 
quently ellipticaHy contracted or is reduced to one-word allusion. Sometimes the 
proverb expands according to the newspaper context. By changing the objects that 
the proverb refers to new metaphors are formed. Old traditional objects to which 
proverbs refer are substituted by concepts belonging to the contemporary socio- 
political vocabulary. 

The author analyzes the subject-matter of the articles in which proverbs are most 
frequently ancountered: they are mostly articles criticizang various social phenome- 
na. By the authority of their condensed old experience in judging the events of life 
the proverbs give competence to the criticism expressed in the newspaper article. 
Here the modem dimension consists in dissociating from the old proverb, which is 
realized by the modification of the text and by a light irony. 

The English text of this article was published in the collection „Folklore on Two Con- 
tinents: Essays in Honor of Linda D6gh“, Bloomington 1980. 

